**PROIECTUL EXCURSIEI TEMATICE**

**SCOP:**

Excursia este un mijloc didactic important în raport cu dezvoltarea cognitivă şi afectivă a copilului ce-i oferă acestuia oportunitatea de a observa, de a cerceta, de a cunoaște în mod direct o mare varietate de aspecte din mediul natural. Aceasta înlesnește educarea şi dezvoltarea simţului estetic, cultural, stârneşte dragostea pentru natură și respectul pentru frumusețile ei, dragostea pentru creatiile omului, stimulează curiozitatea şi spiritul de echipă al copiilor, aceştia păstrând în memorie unele momente ce pot fi de neuitat pentru ei, precum si interactiunea cu alti elevi de varsta lor din alta tara (Austria-Viena).

**OBIECTIVE:**

* Vizitarea unor obiective turistice cu marcarea caracteristicilor culturale, istorice, etnice
* Stimularea interesului elevilor pentru cunoaşterea de locuri noi şi pentru studiul obiectivelor vizitate
* Creşterea coeziunii colectivului de elevi şi consolidarea spiritului de echipă, a relaţiilor de prietenie, stabilirea unui climat de încredere, favorabil comunicării;
* Crearea unor reguli de comportament responsabil şi împărţirea echitabilă a sarcinilor între membrii grupului;
* Iteractiunea cu elevi de alta nationalitate, cultura, religie

**PARTICIPANȚI:**

* 52 elevi clasele V-VII
* 5 cadre didactice
* 1 parinte

**PREZENTARE PUNCTELOR TURISTICE VIZITATE**

**Budapesta:**

Capitala Ungariei este inclusă în patrimoniul UNESCO, fiind considerată unul dintre cele mai frumoase orașe din Europa. Orașul este o combinație între un stil artistic contemporan și o istorie fascinantă.

Budapesta este împărțit în două părți, Buda si Pesta. Buda se află într-o zona mai deluroasă unde sunt situate și cele mai vizitate atracții turistice: Dealul Castelului și Dealul Gellert. Pesta se află pe un teren mai plat și este despărțită de Buda de Dunăre.

* Palatul Regal este unul dintre cele mai importante și vizitate atracții turistice din Budapesta, cunoscut și sub numele de Castelul Buda. Acesta este situat pe dealul Buda și impresionează turiștii prin mareția sa și prin stilurile arhitecturale: medieval, baroc, Art Nouveau.
* **Castelul Buda** a fost construit în secolul XIII, având ca prim scop apărarea metropolei în fața invaziilor tătare și mongole. În 1987 a fost declarat parte a patrimoniului UNESCO.
* Biserica Mátyás este situată pe Dealul Castelului, în apropierea Bastionului Pescarilor și este una dintre cele mai simbolice construcții din oraș. Biserica a fost construită în secolul al XI-lea și este remarcabilă la exterior prin arhitectura gotică și acoperișul colorat, creat din mai multe țigle ceramice. Aceasta ascunde un interior bogat, vitralii fenomenale și alte comori decorative impresionante. Este cea mai veche biserică din Budapesta, jucând un rol important în viața localnicilor și în turismul orașului. De asemenea, biserica este folosită ca sală de concerte clasice, organizate în fiecare lună de Orchestra de Camera a Virtuoșilor Ungari.
* Bastionul Pescarilor (Halaszbastya) este un turn care datează din Evul Mediu, construit în stil Romanesque și oferă o panoramă spectaculoasă a Budapestei. Acesta este situat pe Dealul Castelului. Cele 7 turnuri ale Bastionului reprezintă cele 7 triburi maghiare ce au reprezentat baza formării poporului maghiar
* **Podul cu lanțuri** (Széchenyi Chain Bridge) este cu siguranță cel mai frumos din cele 9 care tranzitează Dunărea în Budapesta. Acesta a fost inaugurat în anul 1849 și facilitează accesul între Buda și Pesta atât pentru pietoni, cât și pentru mașini. Astăzi, podul cu lanțuri, este un simbol al libertății maghiare. Aici se organizaează cel mai mare festival din Budapesta, **“Vara pe Podul cu Lanțuri”**, la fiecare sfârșit de săptămână din lunile iulie și august, ocazie cu care se desfășoară numeroase programe și manifestări culturale.

**Viena:**

* celebrul parc de distracţii ***Prater*** se găseşte în inima Vienei, în districtul Leopoldstadt, și oferă, alături de Roata Uriaşă, nenumărate atracţii cum ar fi carusele, încăperi distractive cu oglinzi, tuneluri ale groazei şi trasee cu fantome şi montagne-russe, dar şi o cale ferată micuţă, Liliputbahn, cu ajutorul căreia vizitatorii pot savura o plimbare ce străbate întregul parc de distracţii.Este unul dintre primele parcuri publice din Europa, construit în urma unui decret din 7 aprilie 1766 al împăratului Iosif al II-lea, un loc de relaxare, distracţii şi activităţi sportive. Prater a fost cândva un teren de vânătoare imperială, accesibil doar pentru aristocraţia austriacă, până când împăratul a donat zona vienezilor în 1766 ca centru public de agrement.

# ***Palatul Schönnbrunn*** este fosta reşedinţă de vară a Habsburgilor se mândreşte cu saloane imperiale de lux, o grădină magnifică şi o experienţă elaborată de realitate virtuală. Odinioară în Palatul Schönbrunn locuiau vremelnic Maria Tereza, Împăratul Franz Josef, Împărăteasa Elisabeta şi alţi reprezentaţi ai familiei imperiale. Palatul Schönbrunn se numără printre cele mai frumoase construcţii baroce din Europa. Pe terenul aflat din anul 1569 în proprietatea Habsburgilor, s-a construit în 1642, un palat de divertisment, la comanda consoartei Împăratului Ferdinand al II-lea, Eleonora de Gonzaga şi a fost numit pentru prima oară "Schönbrunn". Palatul şi grădina, construite din 1696, după asediul Vienei au fost reamenajate în timpul Mariei Tereza, după anul 1743. Datorită semnificaţiei sale istorice, a poziţiei unice şi a dotărilor spledide, palatul face parte în zilele noastre din Patrimoniul Mondial al UNESCO.

# ***Muzeul de Istorie a Naturii-s***ub acoperișul acestui edificiu din apropiere de Hofburg vi se oferă o introspecție fascinantă în istoria planetei noastre - de la insecte până la pietre prețioase și de la roci până la dinozaurii zburători. Numeroasele exemplare împăiate ale unor specii de animale deja dispărute sau pe cale de dispariție dau acestei colecții o valoare neprețuită. Bijuteria colecţiei este "Venus din Willendorf", o piesă de numai unsprezece centimetri, cu o vechime de 29.500 de ani, descoperită în anul 1908, la Wachau, în Austria Inferioară. Această capodoperă a artei plastice din Epoca de Piatră se numără printre cele mai renumite descoperiri arheologice din lume şi este prezentată corespunzător renumelui, în aşa-numitul "Cabinet al lui Venus", alături de statueta Stratzing ("Fanny") cu o vechime de 36.000 de ani. Exact lângă acestea se află expoziţia recent inaugurată, dedicată perioadei preistorice şi Cabinetul de Aur cu obiecte din cinci milenii.

* Piatra de temelie a ***Muzeului Tehnicii*** din Viena a fost pusă în anul 1908 de împăratul Franz Joseph. Muzeul se intinde pe o suprafata de 22.000 de metri patrati, pe cinci etaje. Descoperim aici principiile fizicii, vedem evoluția mijloacelor de deplasare: căruțe, biciclete, locomotive, mașini, avioane, descoperim evoluția comunicațiilor și informaticii și facem o incursiune în spațiu prin intermediul sateliților expuși.

**EVALUARE/DISEMINARE**

***Evaluare pe parcurs prin:***

* Completarea în fiecare seară a jurnalului de excursie unde elevii vor nota impresii despre obiectivele vizitate și trăirile personale
* Masă rotundă de diseminare a zilei parcurse și prezentare zilei următoare (se realizează seara la locul de cazare)
* Realizare de fotografii pe tot parcursul excursiei

***Evaluare finală:***

* Diseminarea impresiilor din excursie (17.03.2023)
* Realizare unei expoziții foto
* Publicarea unui articol în revista școlii
* Prezentarea momentelor excursiei pe pagina de facebook a școlii















